Palatina

A Palatina hè un cantu tradiziunale di Corsica.

A Palatina

I battaglioni maiori	
Sò falati à corri corri,	
Lu cuntrastu scuppierà,	
Da l'imbrogliu furesteru,	
Oghje o mai s'escerà,	
Da l'imbrogliu furesteru,	
Oghje o mai s'escerà.

Or fate sventulà sta chjoma,	
Chì tantu sott'à la somma,	
Per cent'anni ùn ci hà da stà,	
Da lu pughjale à la marina
Cantate la palatina,
È lu piombu salterà.

À li furdani in Bastia
Li trema la curatella
Si sò chjosi in citadella
Ma l'avemu da caccià
Ste vulpacce codimozze
Ùn la si ponu francà,
Ste vulpacce codi mozze
Ùn la si ponu francà.

Per lu capu naziunale
Appruntate li trufei
I furdani à sei à sei,
Anderanu à tumbulà
È dumane à lu cunventu
U vulemu incurunà,
È dumane à lu cunventu
U vulemu incurunà.

Avanti la nostra ghjente
Spunta è l'alba s'avvicina,	
À la Corsica Regina,	
Gloria per l'eternità,	
À la Corsica Regina,	
Gloria per l'eternità.	

Categoria:Cantu tradiziunale di Corsica